LidanRubinov/Halacha-QA huggingface dataset:
שאלה: לברך בשם השם עם מחלה בדרכי השתן: לאדם שיש מחלה בדרכי השתן ובבוקר הוא חייב להתאפק עם השתן שיש לו בתוך השלפוחית כשעה, האם יכול לברך בשם השם או פטור?
תשובה: לכתחילה אין להתפלל או לברך במצב כזה אך אם אין בררה ועליו לברך או שזמן ק"ש עובר מכיון שהוא אנוס מבחינה רפואית הוא יכול לברך או לקרוא ק"ש
שאלה: לשאול בן המין השני בשלומו: אני עובדת בבית חולים ואני באינטרציה עם אנשים, האם אני יכולה לשאול בשלומו של מטופל או של אדם זר? מראש.
תשובה: וברכת ד שאילת רפואי לצורך בודאי שהותרה. מאידך שאילת סתמית מקילים בה בימינו מכיוון שאיננה של חיבה אלא רושם כללי ואם המטופל יפגע אם לא תשאלי אותו אפשר לשאול. בברכת התורה והארץ יהדה הלוי עמיחי
שאלה: כלים שהם ספק איסור- מוקצה? : האם כלים בביתו של חילוני שטוען שהוא שומר על כשרות הינם מוקצים בשבת מחמת שהם בחזקת ספק איסור ולא ניתן להשתמש בהם? ב מראש!
תשובה: אע"פ שאין לסמוך על מחלל שבת בפרהסיה או על חשוד על הכשרות, בענייני כשרות וכן אין לאכול בכליו אפילו אוכל קר שמא לא נטבלו הכלים, לעניין מוקצה, כלים שאכלו בהם אוכל לא כשר או שלא נטבלו אינם מוקצים ומותר לטלטלם כיוון שיש אפשרות לאכול בהם אם יטבול בשבת בדרכים המותרות. הרב יהונתן גלינסקי כולל הלכה ישיבת בית אל
שאלה: תפילת מנחה בבית או בבית כנסת: האם אפשר להתפלל תפילת מנחה בבית או חייבת בית הכנסת? (מדובר על נשים)
תשובה: נשים אינם חייבות להתפלל בבית הכנסת.
שאלה: איך מתחילים ללמוד תורה?: נגיד שאני תלמיד חדש שרוצה להיכנס לעולם התורה, האם הרב יכול לתאר לי איך עליי להתקדם בלימוד התורה מ א עד ת. זאת אומרת באיזה ספרים להתחיל לפי השלבים ולפי הדרגה על מנת לשמור על הסדר הלימוד? אני מקווה שמובן לרב מה שאני מתכוון.
תשובה: ב"ה לך. שמחתי לקבל את מכתבך, ואשתדל לעזור לך בכל מה שאוכל. זכות גדולה ושמחה גדולה להתחיל מהתחלה. אף שפעמים רבות כשאדם מתחיל הדבר נראה לו כמו הר שאי אפשר לעבור, כמו דבר שלא יודעים מה ואיך לעשות, חשוב לדעת שיש בו גם קסם מיוחד, קסם של התחלה. אז איך מתחילים? אודה על האמת, שאין לי דרך חד משמעית, ואף אינני מאמין בדבר זה. אני מאמין שכל אדם הוא עולם מלא, ולכל אחד יש את התכונות שלו, את ההתאמה שלו, וממילא גם את הדרך שלו ללמוד ולהתקדם. ודאי שיש דברים שכולם צריכים לדעת אותם, אך פעמים רבות הסדר משתנה והשילוב של הדברים המתאימים לאדם, שאינם שווים לכולם, משתלבים באופן משמעותי בתכנית הבניה של האדם, והופכת אותה מתכנית קשה ולא פשוטה, למשהו חי וזורם. לצערי הרב אינני מכיר אותך, וכדי לתת לך תכנית שבאמת תתאים לך, הייתי חייב לפגוש אותך, לשבת ולדבר בנחת שיחה טובה, להכיר את הרצונות, להכיר את מה שאתה מחפש, אך לצערי הרב כפי שאתה מבין הדבר לא אפשרי כל כך. לכן, הדבר שאני הכי ממליץ זה למצוא לך מישהו שתוכל לשבת איתו, לדבר בנחת ובפתיחות (כמובן עד כמה שתוכל ושהוא יוכל) ומתוך ההיכרות לבנות תכנית בשבילך. הדבר דומה לאדם שיפנה למדריך כושר בשאלה איך אני נכנס לכושר, בלי לפרט דבר. ודאי שהמדריך כושר, שיהיה הטוב ביותר, ירצה להיפגש, לדבר ולהכיר, ועל פי ההיכרות הוא יבנה לאדם את תכנית האימונים. בבניה רוחנית הדבר אף מורכב יותר וכולל יותר, שכן כושר הוא דבר מסוים בחיים, ואילו עולם רוחני הוא עולם שלם שמקיף את כל החיים שלנו, ונותן להם את המשמעות שלהם. לכן בדבר זה הרבה יותר חשוב שיהיה לך מישהו שידריך אותך ושאיתו תתקדם צעד אחר צעד. אם תרצה אשמח לעזור לך למצוא מישהו שידריך אותך באופן אישי, מישהו, רב, שגר קרוב אליך, ואיתו תהיה בקשר והוא יעזור לך. בינתיים, אינני יודע מה למדת, וחשוב מאוד להתחיל מסודר בתחומים השונים בתורה: א. חומש - לקרוא חומש עם פירוש בסיסי, להכיר את החומש. ב. הלכה - ללמוד הלכה באופן מסודר, כל יום כמה זמן שמתאים לך, אך הקביעות חשובה מאוד. מומלץ מאוד ספר פניני הלכה שהוא מסביר את הדברים ממש נפלא, לאחר מיכן לעבור לספרים הלכתיים מעשיים שמקיפים יותר את היום יום. ג. לעסוק באמונה, בלימוד יסודות האמונה וביסודות היהדות. לשם כך ישנה תכנית מאוד יפה של לימוד באתר ישיבה, אתה מוזמן להצטרף. בתכנית זו לומדים את הספרים היסודיים של היהדות. ד. חשוב גם לקרוא דברים שאתה מרגיש שהם מחזקים אותך, ולמצוא מעט זמן לעסוק בהם. ידידי יש עד המון מה ללמוד ולעסוק אינני יכול להאריך. אנא חזור אלי בקשר להצעה שהצעתי לך במכתבי, קודם לכן, ואשמח לעזור. בברכת הצלחה רבה הרב יצחק גרינבלט.
שאלה: בעניין נישוק ספר תורה: לכבוד הרב! האם נכון שאסור לנשק ספר תורה ע"י היד או ספר אלא ישירות לנשק את הפרוכת שעוטפת את הספר תורה? השאלה נשאלה בהמשך לשאלה "נישוק וליווי ספר תורה"
תשובה: אין איסור לנשק באמצעות היד באמצעות ספר לא ראוי
שאלה: שומר חינם שצריך ללכת: מדי פעם, בשבתי בספרייה, אנשים היושבים בסמוך ורוצים לצאת להפסקה מבקשים ממני "לשים עין" על חפציהם, ולא תמיד מציינים מתי יחזרו. לעיתים אני מוצא את עצמי "תקוע", שכן הבעלים לא שבים למשך זמן רב. 1. האם הליכה לשירותים נחשבת פשיעה? 2. האם אני חייב להישאר עד שהם חוזרים?
תשובה: שנינו במכילתא משפטים טו כי יתן איש אל רעהו כסף או כלים לשמור. רבי ישמעאל אומר עד שיפקוד אצלו ויאמר לו, הילך שמור לי זה, אבל אם אמר לו, עיניך בו, הרי זה פטור. ומזכירו הרשב"א בתשובותיו ח"ה קסו. ובאור הדברים שכדי להתחייב בשמירה צריך אומדן ברור שהמתחייב מוכן לקבל עליו דיני שמירה, ובביטוי 'תן עיניך בו' אין מספיק כדי לבטא גמירת דעת להיות שומר. וכך נראה גם בסגנון הדיבור בימינו, ולכן אם ההסכמה לשמירה נעשתה בשפה קלילה זו, אין בה לחייב את השומר בדיני שמירה. כך שמבחינה ממונית אין על השומר במקרה זה שום חיוב. אמנם כיון שהוא אמר לחברו שהוא מסכים לשים עין על החפץ שלו, ראוי לו שיעמוד בדיבורו, למרות שאינו חייב בכך מבחינה ממונית. ולעניין פרטי השמירה, הדבר תלוי ברמת הרצינות של ההסכמה, ולדוגמא אם ביקשו לשים עין על החפץ ללא הגדרת זמן, ועברו כמה דקות, אין צורך להישאר שם או שלא ללכת לשירותים, כיון שהסכמה כזו ללא הגדרת זמן מובנת כלא רצינית כלל, שהרי השומר לא יישאר שם לאורך זמן רב. אך אם הוגדר שישים עין על החפץ למשך זמן קצר,ראוי שיישאר ליד החפץ במשך אותו פרק זמן. הרב מרדכי גרוס.
שאלה: תבלינים באדנית: לרב. בעניין תבלינים באדנית, מי מהפוסקים מיקל לאכול מבלי להפריש תרומות ומעשרות? השאלה נשאלה בהמשך לשאלה "תרומות ומעשרות מעלים בעדנית חלון"
תשובה: וברכת הארץ בתבלינים שהם נותני טעם בלבד יש הרבה שמקילים. כך משמע מתוס' במסכת נידה ויומא. וכך הורה הגר"ש ישראלי זצ"ל. בברכת התורה הארץ הרב יהודה הלוי עמיחי
שאלה: ברכת פת מונבטת - המשך: יש לי ידיד שהיה עושה כיכרות לחם מחיטה מונבטת, ומוכרן. הוא היה בקשר עם הרב נויבירט זצ"ל שהנחה אותו בעשייתן ונתן לו אישור כשרות. הרב נויבירט נקט כדבר פשוט שהוא לחם לענין ברכה ולבצוע עליו בשבת. גם בדעת בני אדם הוא נתפס כלחם לכל דבר, הוא משביע ומזין וקובעים עליו סעודה. לכן מעניין אותי טעמו של הרב שליט"א שברכתו האדמה. אף אם ננקוט לענין חלה שאם לא היה קמח אינו חייב בחלה, אבל מסתבר לכאורה שלענין ברכת המזון וברכה שלפניה, הקובע הוא שם ומראה ותכונות פת. (והרי אפילו על תמרים אם בירך אחריהם ברכת המזון יצא בדיעבד - הרי שבעצם אין הדבר תלוי בדין חלה). בכבוד רב השאלה נשאלה בהמשך לשאלה "לחם מחיטה מונבטת"
תשובה: וברכת ד הגדדרת פת היא לכאורה שצריך קמח ומים שתעשה עיסה וכאן אין קמח שעשו ממנו עיסה. בברכת התורה והארץ יהודה הלוי עמיחי
שאלה: נטילת ידיים - הקזת דם: האם דימום מהאף נחשב כהקזת דם? לעניין נטילת ידיים. האם צריך ליטול לאחר דימום מהאף?
תשובה: אין צורך ליטול ידים מכיוון שנטילת ידים של הקזת דם היא משום סגולה ואין לך בו אלא חידושו. (נשמת אברהם חלק או"ח סימן ד' סעיף ד' בשם הגאון ר' שלמה זלמן אויערבאך) הרב חיים חסידים כולל הלכה ישיבת בית אל
שאלה: זמן החיים בבריאת העולם: בתורה, פרשת נח וכו אנו רואים שאנשים חיו מאות שנים. אמנם הרוחניות בעולם השתנתה ופחתה בעוה"ר אך הטבע, החומר, נשאר כמו שהוא עד היום. איך חיו תשע מאות שנים הרי אנו רואים היום שהחומר מתכלה ומתבלה. כיום רואים אנשים שחיים תשעים ומאה שנה והחומר (הגוף) שלהם מתבלה. קל וחומר מאתיים ושלוש מאות שנים. אז איך נשאר משהו אחרי תשע מאות שנים?
תשובה: לשואל על שאלתך משיב הרמב"ן בפירושו לספר בראשית (ה, ד). הנחת היסוד שלו היא שאכן היה הבדל בין עמידות החומר של דורות ראשונים לזו של דורות אחרונים, וזו לשונו: "והסבה באריכות ימיהם, כי אדם הראשון, מעשה ידיו של הקדוש ברוך הוא, נעשה בתכלית השלימות בנוי, בכח, בקומה. וגם אחרי שנקנס עליו שיהיה בן מות היה בטבעו לחיות זמן רב. וכאשר בא המבול על הארץ נתקלקל עליהם האויר, והלכו ימותם הלוך וחסור, כי עד המבול היו ימיהם בארך ההוא, ויש מהם שחיו יותר מאדם. ושם שנולד קודם המבול חיה שש מאות, הועיל לו החוזק שנולד בו, והזיק לו האויר שנתקלקל. ובניו הנולדים אחר המבול נתקצרו ימותם, ושבו לארבע מאות: ותראה שהיה זה בהם עד הפלגה, וכאשר משל עליהם שנוי האוירות בהפלגה נתקצרו עוד ימיהם, כי פלג, אשר בימיו נפלגה הארץ, שב לחצי ימיהם למאתים שנה". עיין שם עוד. נאמנה
שאלה: פרשת נח: בפרשת נח (פרק ח פס כא) כתוב: וירח יהוה, את-ריח הניחח, ויאמר יהוה אל-לבו לא-אסף לקלל עוד את-האדמה בעבור האדם, כי יצר לב האדם רע מנעריו ולא-אסף עוד להכות את-כל-חי, כאשר עשיתי. מדוע רק כשה מריח את ריח הניחוח הוא כביכול נרגע, פעולה כזו דומה (להבדיל) לאדם שכועס ואז מרגיעים אותו עם משהו שהוא אוהב.
תשובה: לשואל מובן שאין מדובר כאן על ריח במשמעותו החומרית, אלא 'דברה תורה כלשון בני אדם'. אדם המנדב קרבן לה' הרי הוא עושה נחת רוח לפני ה' (ראה זבחים מו ע"ב ורש"י שם). הריח הטוב העולה כלפי מעלה מעיד על רצונו הטוב של המקריב החפץ לרצות את קונו ולעשות רצונו. נאמנה
שאלה: ריח ניחוח: וירח ה', את-ריח הניחח, ויאמר ה' אל-לבו לא-אסף לקלל עוד את-האדמה בעבור האדם, כי יצר לב האדם רע מנעריו ולא-אסף עוד להכות את-כל-חי, כאשר עשיתי. מובן לי שלא כך אך נשאלת השאלה האם הקב"ה לא ידע שיצר לב האדם רע מנעוריו עוד לפני המבול והיה צריך את ריח הניחוח כדי לדעת זו?
תשובה: לשואל הנחתך הפשוטה שה' ידע גם לפני המבול עובדה זו ש"יצר לב האדם רע מנעוריו" היא כמובן נכונה. משמעות הפסוק היא שבעוון הדור ההוא נענשו במבול שהשחית את כל הארץ, עונש זה הגיע להם על מעשיהם המרושעים, וכעת באה הבטחה אלקית שלא תהיה תוספת קללה על האדמה (ראה אור החיים הק' על פסוק זה), כיון שסוף סוף יצרו של אדם רע מנעוריו. כלומר העובדה הידועה ש"יצר לב האדם רע מנעוריו" אינה מצדיקה את מעשיו הרעים, מכל מקום היא מקלה בענשו. נאמנה
שאלה: גניבה מגוי שונא ישראל: האם מותר לגנוב מגוי שונא ישראל, ולקחת את הכסף לצרכי ישראל?
תשובה: לשואל, ההלכה שגזל הגוי אסור איננה מבחינה בין גוי אוהב ישראל לשונא ישראל, וגם ייעודו של הכסף איננו מכשיר את הגזילה. כך לשון הרמב"ם (הלכות גזלה ואבדה פרק א הלכה ב): "ואסור לגזול כל שהוא דין תורה, אפילו גוי עובד עבודה זרה אסור לגזלו או לעשקו, ואם גזלו או עשקו יחזיר" (כיוצא בו בשו"ע חו"מ סי' שנט ס"א). רק במלחמה בין ישראל לאומות העולם יש היתר עקרוני לקחת את רכושם, ככתוב: "ואכלת את שלל אויביך" (דברים כ, יד, וספרי שם  רמב"ם הל' מלכים ו,ד). ההחלטה על פתיחה במלחמה מסורה לשלטון, והוא גם רשאי להגביל את זכות החיילים לקחת מן השלל, כמקובל בצה"ל כיום.
שאלה: נסיעות בשרות לאומי: אני עושה שרות לאומי. יש לי כרטיס נסיעות, שמכסה נסיעות שהקוד שלהן הוא מעל קוד 4 (בערך 10 ש"ח) מה שאומר שנסיעות בתוך העיר שעולות 6.60 לאני צריכה לשלם כרגיל. כל בוקר אני נוסעת מהדירה למקום השרות באוטובוס בין עירוני שעוצר גם בתחנות בתוך העיר - אם אני נוסעת מהדירה למקום השרות אני צריכה לשלם 6.60, ואם הייתי יורדת כמה תחנות אחרי לא הייתי צריכה לשלם בכלל. הכול בעצם תלוי בנהג - אם הוא שואל אותי לאן אני נוסעת או לא. בגלל שהתחנה שלי היא באמצע הדרך לרוב הנהגים לא שואלים אותי (כי מבחינת הפקח יכול להיות שעליתי בעיר אחרת.) חשוב לציין 2 דברים - אני מקבלת כסף לחופשי חודשי, אבל אני לא קונה אותו כי אני משתדלת לעשות את הדרך חזור ברגל, גם כדי לחסוך (את הדרך הלוך לא מתאפשר לי כי חם ואני ממהרת.) ולכן לא משתלם לי לקנות. הדבר השני הוא שאני בת שרות, מקבלת משכורת לא גבוהה כל חודש ומשתדלת מאוד לחסוך כמה שאפשר מהשנה הזו ולבקש כמה שפחות מההורים. השאלה שלי היא - אם הנהג לא שואל אותי - האם מותר לי לעלות בלי לשלם? (הרבה פעמים הנהגים לא שואלים כלום, או שאני שואלת אם זה ר הם אומרים כן כן. אבל מדי פעם גם אומרים לשלם) מקווה שהצגתי את הבעיה בצורה מובנת!
תשובה: אינך רשאית. אין לך לדאוג, את כספך המגיע לך תקבלי ביושר.
שאלה: בדיקת כתב יד ללא ידיעת השני: ברצוני לשאול את הרבנים: האם גבר או אשה אם יכולים לפנות לגרפולוג מומחה ולהביא בפניו כתב יד של בן או בת הזוג ללא ידיעה או הסכמה של הצד השני: 1. מה הדין בזה בגבר ואשה רווקים שעומדים להתחתן והם כעת בפני שידוך ורצונם לדעת על השני יותר לעומק? 2. מה הדין בזה בגבר ואשה נשואים? כשברצונם לברר כשחושדים אחד ברעהו, או כשרוצים להבין ולהכיר לעומק את בן זוגם?
תשובה: 1. אפשר לא יוסיף יותר מידי עדיף שתהיה פתיחות בין בני הזוג. 2. זוג נשוי -לא יתרום לטיפוח ההכרות הזוגית, בוודאי לצרכים שהזכרת אסור בהחלט. משפחה איננה מקום עבודה, בבניין המשפחה ובחיזוקו נדרש תקשורת טובה וכנה, ובעיקר עין טובה על מנת לקיים משפחה כפי שהדריכו אותנו חכמינו. ה' יצליח דרככם
שאלה: ביזוי על ידי רב: מה צריכים לעשות תלמידי חכמים גדולים צדיקים וישרים שרב גדול ביזה אותם וכינה אותם בכינויים של גנאי: שקרנים רשעים וכדומה?
תשובה: הגמ' במסכת יומא אומרת כל ת"ח שאינו נוקם ונוטר כנחש אינו ת"ח. זאת אומרת שחובה על ת"ח לשמור על כבודו שהוא כבוד התורה. ואולם הגמ' ממשיכה: "והתניא הנעלבים ואינם עולבין שומעים חרפתם ואינם משיבים ועונים עליהם הכתוב אומר ואוהביו כצאת השמש בגבורתו"? ומשיבה הגמ' אומנם מידת חסידות לא להשיב אבל עליו לשמור בליבו. ומפרש רש"י: "ואם בא אחר לנקום נקמתו בקיום המשפט ישתוק". ושוב שואלת הגמ': "והאמר רבא כל העובר על מידותיו מעבירין לו על כל פשעיו" א"כ עליו גם למחול בליבו? ועונה הגמ' שזה כאשר מי שהעליב בא לבקש סליחה ולהתפייס עליו להתפייס ולא לשמור בליבו. זאת אומרת שמסקנת הגמ' היא שת"ח שפגעו בו אל יגיב, אלא עליו לנקום ולנטור בליבו. ואם אינו עושה כן, אינו ת"ח, ואם בא לבקש ממנו מחילה והוא מוחל, מעבירין לו על כל פשעיו. דרכם של ת"ח שמרבים בעולם. בטוחני שאם ת"ח צדיקים וישרים שבכל החוגים היו מאוחדים באהבה זה לזה ומסייעים זה לזה, אשכנזים וספרדים, אגודאיים וציוניים, ליטאים וחסידים, כדרכם של ת"ח שבא"י שנוחים זה לזה כשמן זית, היה כבוד שמים מתגדל ומתקדש, שהרי כולם מתכוונים לכבודו ית"ש. הפירוד נגרם כי כל אחד מפרש את האחרים לפי הבנתו, ואילו היו מדברים זה עם זה היו נוכחים שכולם מכוונים לשמו ית'. ההבדלים אינם כה גדולים ומיניה ומיניה יתקלס עילאה, והיה מתקיים בהם את והב בסופה. ככל שמתקרבת הגאולה מתאמץ הס"א להרבות קטגוריה בין ת"ח, כי יודע הוא שאחדות בין ת"ח זהו סופו והוא מתאמץ בכל כוחו למנוע אחדות. הרב אומר באורות התחיה כה': "סמוך לעקבא דמשיחא מתרבה סגולת האחדות באומה. טמונה אחדות זו במטמון של קטגוריא ומריבות אבל תוכו רצוף אהבה ואחדות נפלאה, שמעוררת הרגשה כללית לצפיה לתשועת הגוי כולו". רבש"ע תן לנו את הכח להתאחד, למענך עשה אם לא למעננו.
שאלה: אמירת קדיש ע"י הבעל אחרי השלושים:, הנני אבל אחרי מות אשתי ומסיים את השלושים בי"א במרחשוון תשע"ד. יש לי גם שני בנים שממשיכים לומר קדיש אחרי השלושים עד תום 11 חודשים. מאחר ושני הבנים עובדים וייתכן שלא יוכלו להגיע לכל התפילות בכל יום ויום ובשבת, שאלתי: האם אני כבעל יכול גם להמשיך להגיד קדיש על אשתי עד תום 11 חודש? לתשובתך אודה,
תשובה: בוודאי שתוכל לומר קדיש ויש בזה תועלת גם אם הבנים אומרים ההעדפה של הבנים על קרובים אחרים היא רק אם יש ויכוח מי עדיף שיגיד אם יש אפשרות רק לאחד.
שאלה: השבת גזלה ללא ידיעת הנגזל: בהיותי נער(מעל גיל 13) גנבתי מאחי דבר קטן ועכשיו אני רוצה להשיב את מה שגנבתי ואני מתבייש מאוד לספר לו על הגניבה שהיתה לפני הרבה שנים(ואני בטוח שאם אני יספר לו הוא לא ירצה לקחת את הכסף) האם אני יכול להחזיר לו כסף על הגניבה ללא ידיעתו כגון להניח בארנקו כסף או בביתו בזמן שהוא לא נמצא
תשובה: אתה יכול מכיוון שלא ידע מעולם שלקחת לו (שו"ע חו"מ סי' שנה סע' א)
שאלה: תרופות טבעיות או תוספי מזון: עיינתי בשאלות קודמות ואני מבקשת להבין יותר 1. קיבלתי מנתורופטית מרשם לטינקטורות-נוזל שצריך להוסיף למים ולשתות-ממקור צמחי ואנזימים בכמוסות 2. לא ראיתי סימן לכשרות ואינני יודעת היכן לברר זאת 3. אם זה נחשב לתרופה -כי זה מחליף טיפול תרופתי שקיבלתי מרופא -אז אפשר לקחת ללא כשרות?ובשבת? והאם האנזים עיכול בכמוסה חייב להיות פרווה? בארוחה בשרית קצת מורכב - בתקווה שהכל מובן - אביבה
תשובה: ב"ה שלו-ם וברכה את התמציות לפעמים משמרים באלכוהול לכן חוץ מהכשרות למרכיבים הרפואיים צריך גם כשרות לחומר המשמר. חשיבות הכשרות גדלה כאשר קיים מגע בין התכשיר לפה. רק תרופה שחייבים לקחת אותה ברציפות כולל שבת מותר לקחת בשבת. בכמוסות יש לברר גם את מרכיב הכמוסה האם היא עשויה מג'לטין כשר או מאצות וכו'. אם הכמוסה היא תרופה אז גם אם אין כשרות לחומר הפעיל מותר לקחת אותה. הרב חגי בר גיורא
שאלה: תרופות טבעיות או תוספי מזון: בהמשך לשאלה ששלחתי התקשרתי לר.ר.מוצרי בריאות משם אני מזמינה את הטינקטורות ונאמר שזה מגיע בכשרות בדץ ורק על אנזימי עיכול אין כשרות-הם מגיעים בכמוסות -מה דינם? השאלה נשאלה בהמשך לשאלה "תרופות טבעיות או תוספי מזון"
תשובה: ב"ה שלו-ם וברכה תבקשי שישלחו לך את אישור הכשרות. בדרך כלל אם יש אישור היצרן כותב את זה על האריזה. אם הכמוסה היא תרופה אז גם אם אין כשרות לחומר הפעיל מותר לקחת אותה. הרב חגי בר גיורא
שאלה: גיור צבאי: אבא שלי יהודי ואני מת להתגייר. עכשיו, אני יכול בעוד פחות מחודש להתגייר בצבא ואני לא יודע האם זה כשר למהדרין. האם יש עדיין גדולי דור שחולקים על זה? והאם הדיינים הם אותם דיינים של גיור אזרחי. יש לציין שאני רוצה לשמור תורה ומצוות כגון שבת, ציצית, תפילות, תפילין שיעורי תורה. בקיצור, האם זה כשר גיור צבאי, והאם הרב ממליץ מראש
תשובה: אין הבדל עקרוני בין גיור צבאי לגיור אזרחי אם הגיור נעשה כהלכה הוא טוב בשניהם ואם לא הא פסול בשניהם אך מכיון שאתה צעיר עדיין ויש לך זמן עד הגיוס עדיף שתתגייר עכשיו לפני הגיוס
שאלה: אזכרה באותו יום לסבתא ונכד: יש לי שאלה חשובה בבקשה אשמח לתשובה- השנה בדיוק ביום האזכרה לסבתי שנפטרה לפני7 שנים תתקיים אזכרה 11 חודש לאחי שמת מדום לב בן 39 שנים מה עלינו לעשות? האם עושים לו אזכרה כי יש לו 11 חודש ואת שלה דוחים? לא תהיה אפשרות לעשות 2 אזכרות אותו יום במיוחד שהאזכרה של אחי שהוא הנכד שלה 11 חודש זה טרי וכואב ומספיק קשה רגשית! מה לעשות?
תשובה: תעשו אזכרה בעיקר לסבתא ותזכירו את לאח. ואזכרה לאח ביום השנה אזכרה מיוחדת עבורו. מהשמיים תנוחמו. (חשוב לדעת שאזכרות נקבעות לפי התאריך העברי )
שאלה: מה לגבי שירים הנגישים כבר ביוטיוב?: ב"ה לכבוד הרב יש לי בבית דיסק של חבר שכמעט כל שירי הדיסק נמצאים כבר בYOUTUBE ע"י הזמר עצמו ונגישים מאוד לכל בעלי האמצעים הטכנולוגים בימינו. מכיוון שממילא אני לא מתכוון לקנות את הדיסק בגלל נגישותו בYOUTUBE אני שואל אם אפשר בכ"ז להעתיק את הדיסק למחשב רק כדי שיהיה לי אותו בצורה מסודרת יותר במחשב?
תשובה: ישנם זמרים המסכימים ששיריהם יהיו ביוטיוב אך אינם מסכימים שיורידו אותם משם אלא רק יצפו בהם שם. לכן אין להעתיק שירים אלו.
שאלה: קריעה על גדול שנפטר: שמעתי שהגמרא אומרת שיש חובה לקרוע על גדול בישראל שנפטר, גם אם הוא לא רבו המובהק, וגם אם הוא לא נוכח בזמן יציאת נשמה. אולם בפועל ראיתי שגם כשנפטר הרב אליהו זצ"ל וגם כשנפטר הרב עובדיה לא נהגו האנשים לקרוע. האם כולם נוהגים שלא כשורה, או שהגמרא לא נפסקה להלכה? בשורות טובות
תשובה: בהלכה מוזכר כמה סוגי קריעות שאינם נוהגים: על נכד בפני הבן (שמ,ד) על אדם כשר. על אדם בשעת יציאת נשמה. על תלמידי חכמים. להלכה נוהגים: על רב שלמד רוב חוכמתו הימנו (שם ח, גשר החיים ד,ה. ילקו"י ט,טו) והוסיף גשה"ח שם כ"ש על גדולי הדור ואצלו זו שמועה רעה מברך דיין האמת בשם ומלכות ויקיים מצוות קריעה. הדברים מדברים בעד עצמם לקרוע על גדולי ישראל המוזכרים. אך ההחלטה היא אישית.
שאלה: שלג מול שנים- המשך: לרב רפאל וסרטיל, את המשמעויות של 2 פסוקים אלו אני ככל הנשמע מבין. אך לדעתי האיזכור של האדום והלבן במשמעויות הפוכות (בישיעיהו לבן זך ונקי ואדום דם וחטאים מול משלי לבן צינה וכפור מול אדום מגן ביתה) יש בו מעין סתירה בקונוטציות של הצבעים - בישעיהו -כביכול הלבן הוא טוב ואדום הוא רע ובמשלי להפך. האם כבוד הרב לא רואה בזה סתירה? השאלה נשאלה בהמשך לשאלה "שלג מול שנים"
תשובה: לשואל כעת מצאתי שבשל הערתך היפה מסביר הגאון מוילנה בביאורו לספר משלי את משמעות הפסוק כך: לא תירא האשה מהשלג המסמל את דין הגיהנום, אף אם כל ביתה מלא כשלונות ועוברים בו על מצוות לא תעשה, על משקל "אם יהיו חטאיכם כשנים", שכן לצד הכשלונות הללו "מרבדים עשתה לה" - היא מקיימת מצוות עשה. (לפי פירוש זה קשה יהיה מדוע השלג שבספר ישעיה סימל את הטוהר והניקיון מחטא, בספר משלי מסמל לפתע את את דין הגיהנם). נאמנה
שאלה: מדוע נאסר: מדוע נאסר מדרבנן נורת לד? הרי ע"פ מה ששמעתי דעת החזון איש היא דעת יחיד שלא התקבלה? ולמה לדעת החזון איש זה איסור דרבנן? השאלה נשאלה בהמשך לשאלה "נורות לד בשבת"
תשובה: נוהגים להקל בחשמל כדעת הגרשז"א רק בחולה במקרים אחרים נוהגים לחוש לדעת החזו"א כל קדושת השבת עלולה להתמוטט חלילה אם נקל ראש בנושא החשמל
שאלה: הגדרת פיקוח נפש: יש לי שאלה מאוד קשה. אני גר בחו ל ואנחנו אוכלים בבית הכנסת בערב שבת ומסיימים מאוד מאוחר. כשאנחנו חוזרים הביתה אנחנו חוצים שני מעברי חצייה, העניין הוא שאחרי חצות הרמזורים עוברים למצב עבודה לפי כמות הנסיעה, ואנחנו עם שני ילדים בעגלה. אנחנו זקוקים לרוץ ולפעמים לא מספיקים וזה סכנת נפשות. בשבת האחרונה עברה מכונית שנסעה מאוד מהר וב ה לא קרה דבר. שאלתי האם זה נקרא פיקוח נפש ועליי ללחוץ על כפתור מעבר חצייה שנותן לי זמן מספיק לעבור בבטחה.
תשובה: האם חייבים לסיים בשעה כ"כ מאוחרת?
שאלה: סיום מסכת באזכרה: במסגרת הדף היומי אני מתכנן ללמוד את מסכת יומא לעילוי נשמת קרוב משפחה (נפטר לפני מספר שנים) שסיום המסכת קרוב ליום פטירתו. האם יש מנהג לסיים מסכת באזכרה שעושים לנפטר גם כאשר האזכרה היא לא בשנה הראשונה למותו? בכלל זה מוזר לי, כי חשבתי שסיום מסכת זו שמחה, אז למה מסיימים מסכתות באזכרות?
תשובה: נוהגים באזכרות לומר פרקי תהילים, קדיש וכו' כנדפס בסידורים. רבים נוהגים להתכנס לאחר העליה לקבר בבית הכנסת, בבית המשפחה וכד' ללימוד משותף. יש השומעים שיעור ויש הלומדים משניות. כל אחד לפי נטיית ליבו. מעלה גדולה לסיים מסכת לזכרו ולעילוי נשמתו של הנפטר. לימוד התורה שנעשה ע"י הקרובים בעולם הזה משפיעה על נשמת הנפטר שנמצאת בעולם הבא. ההסבר הפשוט לכך הוא שמכיון שהתורה נלמדת בעקבות פטירתו ולכבודו נחשב הדבר שהנפטר הוא המזרז ללימוד ולכן גם נשמתו מתעלה מכך. בשורות טובות
שאלה: התאבדות: אם זה חטא להתאבד, אם כן מדוע ישנו סיפור על אדם שכדי לכפר על חטאיו גרם לעצמו למות בארבע מיתות בית דין?
תשובה: ב"ה ראשית לפני שאני בא להסביר את מה שעשו אנשים בודדים במשך תולדות עם ישראל, כפי המעשה שאתה מזכיר, חשוב לי מאוד להזכיר את ההלכה הפשוטה שהיא מחייבת כל אחד ואחת מעם ישראל, וגם אם יש לאדם שאלות על הדבר, הסיבה לכך היא שפשוט הוא לא הבין, אך ההלכה נשארת פשוטה וברורה.וכך כתב לדוגמא בספר קיצור שולחן ערוך: המאבד עצמו לדעת, הוא רשע שאין למעלה ממנו, שנאמר: "ואך את דמכם לנפשותיכם אדרוש". ובשביל יחיד נברא העולם. וכל המאבד נפש אחת מישראל, מאבד עולם מלא. ולכן אין מתעסקין עמו לכל דבר. לא קורעין, ולא מתאבלין עליו, ואין מספידין אותו. אבל קוברין אותו, ומטהרין אותו, ומלבישין אותו תכריכין. כללו של דבר, כל שהוא משום כבוד החיים, עושין לו. ודאי הדבר שאסור, ויש בכך פגיעה גדולה מאוד. הקדוש ברוך הוא ברא כל אחד מעם ישראל, ואוהב אותו אהבה עצומה, והאדם שפוגע בעצמו הרי הוא עושה נגד ה', שהוא ממש פוגע בדבר האהוב ביותר בעיני ה'. הדבר דומה לבן מלך שהורג את עצמו, הרי ודאי שהדבר יגרום למלך צער עצום. לכן אדם שסובל, שמרגיש רע עם עצמו ומכל דבר שהוא, חשוב מאוד שלא יפתח פתח למחשבות נוראיות של פגיעה בעצמו, אלא יבחר דרכים איך לפתור את הבעיות, ואם נדמה לו חס ו שאין פתרון, חשוב מאוד שייעזר באחרים. הדבר שאתה מזכיר, על אותם אלו שקיימו בעצמם ארבע מיתות בית דין מופיע במדרש בראשית רבה, והאיזכור הוא כמעט היחיד בכל הספרים, ומכאן אנו מבינים עד כמה דבר זה אינו הוראה לאחרים. אותו הרשע שעשה את המעשה הזה בעצמו, אף שלא שאל חכמים זכה לעולם הבא, כיוון שעשה על ידי כך קידוש ה' גדול. וכך מפרש רבי צדוק הכהן מלובלין זצ"ל שלא בגלל המעשה זכה, אלא בגלל קידוש ה' הגדול, שמול כל השונאים הוא מסר את נפשו על היהדות. אותם יהודים שהתרחקו כל כך מהיהדות, באותו הזמן הם נבחנו, באותו הזמן זכו לגלות את יהדותם, אף שהיו מאוד מרוחקים, והדבר חידש את הקשר שלהם עם אבינו שבשמים ועם עם ישראל. לכן חשוב מאוד להסביר שזהו נתיב חריג מאוד, ואם לא חייבים ודאי שלילדים לא נכון להרחיב, כדי לא לתת רעיונות לאנשים שנמצאים במצוקה נפשית. ולאדם בוגר יותר צריך להבין שהתיקון היה על ידי קידוש ה' ולא על ידי ארבע המיתות. ושוב חשוב מאוד להדגיש שאף מדרש זה אינו משנה את ההלכה שנפסקה בכל הפוסקים באופן חד משמעי שהדבר אסור באיסור חמור. הרב יצחק גרינבלט.
שאלה: הוכחות לאמונה: חבר שלי חוזר בתשובה, וקצת קשה בעניין האמונה. הוא שאל אותי איך אני יודע שיש ה, ובקיצור עניתי "שאו מרום עיניכם וכו " והסברתי לו בהרחבה איך לפי ההיגיון בהכרח שה קיים. לפי ההגיון הוא תפש, אבל הרגשתי שהוא עדיין לא השתכנע. בבקשה, איך אשיב לו על השאלות: א) מאיפה אוכיח שיש ה? ב) איך נוכיח שיש שכר ועונש ועוה"ב? ממש
תשובה: ב"ה לך. מאוד שמחתי לראות כמה אתה רוצה לעזור לחבר שלך, זה ממש נפלא. אני מבין מתוך מכתבך שאתה משקיע לא מעט לנסות להסביר לו, לנסות לשכנע אותו, ולמרות זאת זה לא כל כך חודר אליו. אינני יודע אם אכתוב לך הוכחות כאלו או אחרות, אם הדבר יעזור לך, ואם תצליח להוכיח לו. פעמים רבות במיוחד כאשר הרגש והתחושה עוצרים את האדם, קשה מרחוק לדעת מה באמת מפריע לאדם, וקשה יותר לעזור לו לצאת מהמצב הזה. צריך לעבוד איתו יותר ישירות, ולעזור לו להתקדם מהמקום שבו הוא נמצא. לכן, לדעתי הדבר הנכון הוא לנסות לארגן לו מישהו ללמוד איתו, מישהו שיש לו ידע רחב ויכולת הסברה גבוהה, או למצוא לו מקום שבו הוא יוכל ללמוד. אם תוכל לכתוב לי פרטים יותר מפורטים על מקום המגורים שלו, ואנסה לארגן לו דבר מעשי. במידה והוא גר במקום שאין אפשרות לקשר מעשי ישיר, אפשר לנסות דרך האינטרנט, או דרך הטלפון, שיש לא מעט גופים שפועלים נפלא בדברים אלו. חזור אלי בהקדם ואשמח לעזור. הרב יצחק גרינבלט.
שאלה: בהמשך לשאלת סדר הנחת הספרים: האם אפשר להניח בלילה את המשקפיים על הסידור?
תשובה: לפי המתבאר במשנה ברורה (סימן קנ"ד, סעיף קטן ל"א) אסור לעשות שימוש בזוי בספר קודש, והנחת דבר חול על ספר קודש היא בכלל שימוש בזוי. לגבי סידור, נחלקו הפוסקים עם קדושתו כקדושת נביאים וכתובים או שקדושתו כתורה שבעל פה, אך על כל פנים אסור להניח עליו חפצים. ועל כן, אסור להניח משקפיים על סידור. ברכה והצלחה! הרב משה ברש כולל הלכה 'ישיבת בית-אל'
שאלה: כהן עם אלמנה גרה: כהן גרוש, שחי (ללא קידושין) עם אשה גיורת ואלמנה, ונולדה להם בת משותפת. מה דין הבת? האם היא כשרה לבוא בקהל ה?
תשובה: הבת כשריה לבוא בקהל ה'. אלא שאסור לה להינשא לכהן. אין לכהן כל איסור להינשא לאלמנה, אך אסור לו להינשא (ואף לחיות יחד) עם גיורת. ובת הנולדת מקשר של כהן עם גיורת מוגדרת חללה, בת זו כשירה לכל דבר, אלא שלכהן אסור לה להינשא. מאוד חשוב להינשא דרך הרבנות, הדבר שופך תוכן מיוחד לתוך מסגרת הנישואים, עם ישראל לדורותיו מאוד הקפיד על הדבר, ומוטל עלינו ממשיכי הדורות להמשיך דורות העתיד באופן הנכון. הרב מרדכי גרוס.
שאלה: תפילה: המניין של תפילת שחרית בו אני מתפלל מתחיל בשעה 6 ולתפילת שמונה עשרה מגיעים בערך בשעה 6:20 שזה כיום כ-20 דקות לפני נץ החמה, האם עדיף להתחיל איתם את העמידה לפני הנץ או לחכות ולהתפלל לבד בבית הכנסת? (עקב היציאה לעבודה ועזרה בבית אין באפשרותי להתפלל במניין מאוחר יותר)
תשובה: עדיף להתפלל בציבור